
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 261 

" ’ 20 Νοεμβρίου 1998 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

100. Περί συατάσεως Εκκλησιαστικής Κεντρικής Υπη¬ 
ρεσίας Οικονομικών (Ε.Κ.Υ.Ο). 1 

101. Περί συστάσεως οργανώσεως και λειτουργίας της 
Επιτροπής Βιοηθικής της Εκκλησίας της Ελλάδος 2 


Κ ΑΝΟΝΙΣΜΟ Ι (0 

ΚΑΝΟΝΙΣΜΟΣ ΥΠ'ΑΡΙΘ. 100/1998 
Περί συστάσεως Εκκλησιαστικής Κεντρικής Υπηρεσίας 
Οικονομικών (Ε.Κ.Υ.Ο). 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψιν: 

1 .Τας διατάξεις του άρθρου 3 παρ. 1 του Συντάγματος 

2. Τας διατάξεις των άρθρων 1 παρ. 4,3, 4 περ. ε, 9,42, 
46 και 47 παρ. 2 του Ν.590/1977 «περίτου Καταστατικού 
Χάρτου της Εκκλησίας της Ελλάδος» (Α. 146). 

3. Τας διατάξεις του άρθρου 3 του Ν.1811/1988 (Α.231). 

4. Την από 4-9-1998 απόφασιντης Δ.Ι.Σ. 

5. Την από 13-10-1998 απόφασιν Αυτής, 

ΨΗΦΙΖΕΙ 

Τον υπ’αριθμ. 100/1998 ΚΑΝΟΝΙΣΜΟΝ έχονταούτω: 

ΚΑΝΟΝΙΣΜΟΣ ΥΠ’ΑΡΙΘ. 100/1998 
«ΠΕΡΙ ΣΥΣΤΑΣΕΩΣ ΕΚΚΛΗΣΙΑΣΤΙΚΗΣ ΚΕΝΤΡΙΚΗΣ 
ΥΠΗΡΕΣΙΑΣ ΟΙΚΟΝΟΜΙΚΩΝ (Ε.Κ.Υ.Ο.)» 

ΚΕΦΑΛΑΙΟΝ Α’ 

Εισαγωγικοί διατάξεις 
Άρθρον 1 

Σύστασις και λειτουργία 

1. Συνιοτάται ΕΚΚΛΗΣΙΑΣΤΙΚΗ ΚΕΝΤΡΙΚΗ ΥΠΗΡΕΣΙΑ 
ΟΙΚΟΝΟΜΙΚΩΝ (Ε.Κ.Υ.Ο.) διά την διοίκησιν, διαχείρισιν, 
αξιοποίησιν των χρημάτων, των χρεογράφων και της εν 
γένει κινητής και ακινήτου εκκλησιαστικής περιουσίας, ή¬ 
τοι της ανηκούσης εις τον καταργηθέντα ΟΔΕΠ και της 
εκποιητέας μοναστηριακής τοιαύτης. 

2. Η Ε.Κ.Υ.Ο. τελεί υπό την άμεσον εποπτείαντης Ιεράς 
Συνόδου. 


Άρθρον 2 

Ασκησις της Εκκλησιαστικής Διοικήσεως κα 
Διαχειρίσεως 

1. Η κατά το προηγούμενον άρθρον ασκούμενη Εκκλη¬ 
σιαστική Διοίκησις και Διαχείρισις διέπεται από τους σχε¬ 
τικούς ορισμούςτων Ιερών Κανόνων,των Νόμωντου Κρά¬ 
τους και των Κανονισμών της Ιεράς Συνόδου της Εκκλη¬ 
σίας της Ελλάδος, επιδιώκει δε την προαγωγήν του 
εκκλησιαστικού συμφέροντος, του εν γένει έργου της Εκ¬ 
κλησίας και της κοινωνικής αλληλεγγύης. 

2. Η Ε.Κ.Υ.Ο. παρέχει υποστήριξιν εις Ι.Μητροπόλεις, 
Ι.Μονάς και I.Ναούς επί οικονομικών, τεχνικών και νομι¬ 
κών θεμάτων. 

ΚΕΦΑΛΑΙΟΝ Β’ 

Λειτουργία της Υπηρεσίας 

Άρθρον 3 

Διάρθρωσις της Υπηρεσίας 

Η ΕΚΚΛΗΣΙΑΣΤΙΚΗ ΚΕΝΤΡΙΚΗ ΥΠΗΡΕΣΙΑ ΟΙΚΟΝΟΜΙ¬ 
ΚΩΝ (Ε.Κ.Υ.Ο.) έχει την ακόλουθον διάρθρωσιν: 

1. Διοικούσα Επιτροπή (ΔΕ) 

2. Διεύθυνσις 

2.1. Τ μήμα Διοικήσεως 

2.2. Τμήμα Αξιοποιήσεως της Περιουσίας 

2.3. Τ μήμα Οικονομικόν 

2.4. Γραφείον Θεσσαλονίκης 

3. Διεύθυνσις Οικονομικής Επιθεωρήσεως 

Άρθρον 4 

Ιεραρχική θέσις και σύνθεσις της Δ.Ε. 

1. Η ΔΕ είναι η υπερκειμένη ιεραρχικώς βαθμίδα της Υ¬ 
πηρεσίας ταύτης. 

2. Συγκροτείται εκ τριών Αρχιερέων, ενός Ηγουμένου 
Ιεράς Μονής και τριών λαϊκών, επιστημόνων γνωστού κύ¬ 
ρους, εχόντων γνώσεις και εμπειρίαν περί τα οικονομικά 
θέματα, ιδίως, της Εκκλησίας. 

3. Πρόεδρος της Επιτροπής είναι ο έχων τα πρεσβεία 
της Αρχιερωσύνης Αρχιερεύς. 

4 . Γραμματεύς ορίζεται υπό της ΔΕ κληρικός ή λαϊκός 
της Υπηρεσίας αυτής. 

Άρθρον 5 

Συγκρότησις της Δ.Ε. 

1. Τα μέλη της ΔΕ διορίζονται, μετά των αναπληρωτών 

αυτών, δι’αποφάσεως της Διαρκούς Ιεράς Συνόδου (ΔΙΣ) 
διά μίαν τριετίαν, δυναμένην ν’ ανανεωθή μόνον δια μίαν 
εισέτι τριετίαν. 

2. Η ΔΙΣ δύναται, δι’ ητιολογημένης αποφάσεως Αυτής, 
ν’ αντικαταστήση, εν όλω ή εν μέρει, την ΔΕ, μετά των α¬ 
ντιστοίχων αναπληρωματικών μελών, διά το υπόλοιπον 
της θητείας της, ιδίως προς τμηματικήν ανανέωσιν αυτής. 

3. Οι αντικαθιστάμενοι δύνανται να επαναδιορισθούν 
ως μέλη της Δ. Ε. μετά μίαντριετίαν από της αντικαταστά- 
σεώς των. 

Άρθρον 6 
Λειτουργία της Δ.Ε. 

1. Η ΔΕ ευρίσκεται εν απαρτία παρόντων τουλάχιστον 
πέντε μελών αυτής, εξ ώντρία κληρικό μέλη. 

2. Η ΔΕ τηρεί τας βασικός αρχάς του άρθρου 2 και τας 
διατάξεις του παρόντος Κανονισμού. 

3. Αι αποφάσεις αυτής λαμβάνονται κατά πλειοψηφίαν. 
Εν ισοψηφία νικά η ψήφος του Προέδρου. Δια τας διακαι- 
οπραξίας της παραγράφου 2 του άρθρου 7 του παρόντος 
απαιτείται ενισχυμένη πλειοψηφία τουλάχιστον εκ πέντε 
ψήφων. 

Άρθρον 7 

Αρμοδιότητες της ΔΕ 

1. Η Διοικούσα Επιτροπή αποφασίζει διά τας εν άρθρω 
1 παρ. 1 του παρόντος αρμοδιότητας της Υπηρεσίας τού¬ 
της, βάσει πλήρων γνωμοδοτήσεων της Νομικής και της 
Τεχνικής Υπηρεσίας και εισηγήσεων του Διευθυντού, 
προσυπογραφομένων υπό των εκάστοτε αρμοδίων τμη- 
ματαρχών. 

Προς τούτο, ελέγχει την πλήρη τήρησιν της συνθέτου 
διοικητικής διαδικασίας διά της πλήρους ασκήσεως της 
αρμοδιότητος εκάστου Τμήματος. 

2. Αι αποφάσεις της Δ.Ε. είναι τελειωτικοί. Εκτός εάν α¬ 
φορούν εις την πώλησιν ή αξιοποίησιν ακινήτων ή μακρο¬ 
χρόνιον μίσθωσιν τούτων (αρχικήν μίσθωσιν ή ανανέωσιν 
μισθώσεως συνολικώς υπέρ την εννεαετίαν) ή μίσθωσιν 
μέ μηνιαίον μίσθωμα ανώτερον των οκτακόσιων χιλιάδων 
(800.000) δραχμών ή αγοράν ή πώλησιν ή αξιοποίησιν ή 
μετατροπήν χρεωγράφων και εν γένει δικαιοπραξίας ιδι¬ 
αιτέρας σημασίας, οπότε χρήζουντης εγκρίσεως της ΔΙΣ 
διά να καταστούν τελειωτικοί ή εκτελεστοί. 

3. Κατά τα ανωτέρω η Δ.Ε.: 

α. Εγκρίνει τους γενικούς όρους των διακηρύξεων των 
πλειοδοτικών ή μειοδοτικών διαγωνισμών μετά των σχετι¬ 
κών τευχών και 

β. Εγκρίνει τα αποτελέσματα αυτών, 
γ. Αποφασίζει διά τας συμβάσεις και παρακολουθεί την 
εξέλιξιν αυτών. 

δ. Εισηγείται προς την ΔΙΣ. Αι εισηγήσεις πρέπει να είναι 
πλήρεις και σαφείς. 

ε. Διατάσσειτην διενέργειαν τεχνικού ελέγχου ή επανε¬ 
λέγχου διά μηχανικών της Υπηρεσίας ταύτης επί των εκ¬ 
κλησιαστικών έργων της δικαιοδοσίας της. 

στ. Συντάσσει, αφ' ενός, τον Προϋπολογισμόν και, αφ'ε- 
τέρου, τον Απολογισμόν και τον Ισολογισμόν εκάστου έ¬ 
τους, τους οποίους υποβάλλει δι’ ειδικής εκθέσεώς της, 
μετά της τοιαύτης των ειδικών ελεγκτών (άρθρον 16, 
παρ.4 ε του παρόντος) εις την ΔΙΣ προς έγκρισιν. 

ζ. Συντάσσει τον Εσωτερικόν Κανονισμόν συστάσεως 
των θέσεων του προσωπικού και της ειδικοτέρας διαρ- 
θρώσεως και λειτουργίας των επί μέρους Μονάδων της Υ¬ 


πηρεσίας ταύτης, τον οποίον εγκρίνει η Δ.Ι.Σ. 

η. Προτείνει εις την Δ.Ι.Σ. τον διορισμόν υπαλλήλων εις 
υπαρχούσας κενάς οργανικός θέσεις μονίμου ή ειδικού ε¬ 
πιστημονικού ή βοηθητικού προσωπικού, καθώς και την 
πρόσληψιν προσωπικού με σύμβασιν εργασίας ωρισμέ- 
νου χρόνου δια την αντιμετώπισιν απροβλέπτου ή επει- 
γούσης ή ειδικής υπηρεσιακής ανάγκης. 

θ. Εγκρίνει τας δαπάνας ποσού ανωτέρου του ενός ε¬ 
κατομμυρίου τετρακοσίων χιλιάδων (1.400.000) δρχ. 

ι. Εγκρίνει, προς αντιμετώπισιν μικροδαπανών, την προ¬ 
καταβολήν ποσού μέχρις ενός εκατομμυρίου (1.000.000) 
δρχ, επί αποδόσει λογαριασμού. 

ια. Ενεργεί, ητιολογημένως,ό,τιενδείκνυται διά την εύ¬ 
ρυθμον λειτουργίαν της Υπηρεσίας. 

Άρθρον 8 

Αρμοδιότητες του Προέδρου της ΔΕ 
1.0 Πρόεδρος συγκαλεί εις τακτικός συνεδριάσεις την 
ΔΕ άπαξ τουλάχιστον του μηνός, εκτάκτως δε οσάκις ή¬ 
θελε κρίνει αναγκαίον. 

2. Συνεργάζεται μετά του Διευθυντού της Υπηρεσίας 
διά την σύνταξιν της ημερήσιας διατάξεως της Δ.Ε., την 
οποίαν κοινοποιεί προς τα μέλη αυτής τουλάχιστον τέσ- 
σαρας (4) ημέρας προ της συνεδριάσεως, δι’ οιουδήποτε 
προσφόρου μέσου. 

3. Ελέγχει την απαρτίαν της συνεδριάσεως και φροντί¬ 
ζει διά την τήρησιν των πρακτικών, έχων την αποκλειστι¬ 
κήν περί τούτων ευθύνην. Τα πρακτικά εκάστης συνε- 
δριάσεως καταχωρίζονται εις Η/Υ και εκτυπούμενα βι- 
βλιοδετούνται μετά των συνοδευτικών στοιχείων εκάστου 
θέματος, αναγιγνώσκονται κατά την έναρξιν της επομέ¬ 
νης συνεδριάσεως και υπογράφονται υπό των παρόντων. 
Επί επειγόντων θεμάτων τα πρακτικά συντάσσονται και ε- 
πικυρούνται αυθημερόν. 

4. Λαμβάνει γνώσιν της εισερχομένης αλληλογραφίας 
και υπογράφει τα δυνάμενα να έχουν εννόμους συνέπει¬ 
ας δια την Υπηρεσίαν εξερχόμενα έγγραφα. 

5. Υπογράφει, κατ’ εντολήν της Δ.Ε., συμβάσεις δε¬ 
σμευτικός διά την Εκκλησίαν, εφ’ όσον ετηρήθη η σύνθε¬ 
τος διοικητική διαδικασία, ήτοι εφ’όσον ετηρήθησαν αι 
σχετικοί διατάξεις των Νόμων και των Κανονισμών της Ιε¬ 
ράς Συνόδου της Εκκλησίας της Ελλάδος και παρεσχέ- 
θησαν αι οικείοι εγκρίσεις Αυτής. 

6. Η υπογραφή του Προέδρου είναι η καταληκτική των 
υπογραφών των αρμοδίων εκκλησιαστικών οργάνων της 
ιεραρχικής κλιμακος. 

7. Αποφαίνεται, ως τελικός κριτής, επί των εκθέσεων υ¬ 
πηρεσιακής ικανότητοςτωνΤμηματαρχών, των Οικονομι¬ 
κών Επιθεωρητών και των προϊσταμένων των Γ ραφείων. 

8. Ορίζει ένα εκτωνΤμηματαρχώντης Υπηρεσίας ως α¬ 
ναπληρωτήν του απουσιάζοντος ή κωλυομένου Διευθυ- 
ντού. 

9. Εγκρίνει δαπάνας ποσού άνω των επτακοσίων χιλιά¬ 
δων (700.000) δρχ. και μέχρι ενός εκατομμυρίου τετρα¬ 
κοσίων χιλιάδων (1.400.000) δρχ. 

10. Προτείνει εις την Δ.Ε. την ίδρυσιν προσωρινών γρα¬ 
φείων εις άλλας πόλεις ή αποστέλλει Κλιμάκια προς αντι- 
μετώπισιν αναφυομένων προβλημάτων, προκαθορίζων 
την χρονικήν διάρκειαν και την σχετικήν δαπάνην. 

11. Επιλαμβάνεται πάσης ενεργείας συμβαλλούσης εις 
την εύρυθμον λειτουργίαν της Υπηρεσίας και ασκεί την ε- 
ποπτείαν αυτής. 

Άρθρον 9 
Διεύθυνσις 

1. ΗθέσιςτουΔιευθυντού (μία) πληρούταιδιά μίαντριε- 
τίαν, είτε έκτων Τμηματαρχών της Υπηρεσίας, είτε δι' α¬ 
πευθείας διορισμού, υπό της ΔΙΣ, επιστήμονος, ηλικίας 
μέχρις 67 ετών, εγνωσμένου κύρους και ήθους, με εξαι¬ 
ρετικήν διοικητικήν ικανότητα και πίστιν διά την προαγω¬ 
γήν του εκκλησιαστικού και του αλληλενδέτου γενικού 
συμφέροντος. Κατά τα λοιπά εφαρμόζονται αι διατάξεις 
του Καν. 5/1978 της Ιεράς Συνόδου της Εκκλησίαςτης Ελ¬ 
λάδος και συμπληρωματικώςτου Υπαλληλικού Κωδικός. 

2. Εις την θέσιν αυτήν δύναται να ορισθή, υπό της ΔΙΣ, 
κληρικός, παντός βαθμού, με ανάλογα προσόντα, ανε¬ 
ξαρτήτως ηλικίας. 

Άρθρον 10 

Αρμοδιότητες Διευθυντού 

Ο Διευθυντής ασκεί τας ακολούθους αρμοδιότητας : 

1. Προπαρασκευάζει και εισηγείται τας υποβαλλομέ- 
νας εις την ΔΕ υποθέσεις, κατά τα εν άρθρω 7 παρ. 1 του 
παρόντος, και παρίσταται εις τας συνεδριάσεις αυτής ά- 
νευ ψήφου. 

2. Εισηγείται εις τον Πρόεδρον της ΔΕ τα θέματα της η¬ 
μερήσιας διατάξεως και ενημερώνει τούτον περί των 
στοιχείων των οικείων φακέλλων. 

3. Προϊσταται των Τμημάτων της Υπηρεσίας και συντο¬ 
νίζει αυτά, συνεργαζόμενος παραλλήλως με την Νομικήν 
Υπηρεσίαν, συντάσσει δε κατ’ έτος τας υπηρεσιακός εκ¬ 
θέσεις των Τμηματαρχών. 

4. Εκτελεί τας αποφάσεις της ΔΕ και υπογράφει τας 
σχετικός πράξεις και συμβάσεις κατ' εντολήν αυτής, 

5. Εγκρίνει δαπάνας μέχρις ολικού ποσού επτακοσίων 
χιλιάδων (700.000) δρχ. απαγορευομένης, υπ’ ευθύνη 
του, της κατατμήσεως του ποσού των δαπανών δι’ ομοει- 
δή είδη καθ’όλον το έτος και υπογράφει τας σχετικός 
συμβάσεις. 

6. Αποφασίζει την προκήρυξιν πλειοδοτικών διαγωνι¬ 
σμών εκμισθώσεως εκκλησιαστικών ακινήτων, καθορίζει 
τους όρους, εγκρίνει τα αποτελέσματα αυτών, εφ’ όσον 
το ετήσιον μίσθωμα δεν υπερβαίνει το ποσόν των δύο ε¬ 
κατομμυρίων (2.000.000) δραχμών και υπογράφει τας 
σχετικός συμβάσεις. 

7. Μονογράφει πάντα τα εισερχόμενα έγγραφα και υ¬ 
πογράφει τα εξερχόμενα, τα οποία δεν συνεπάγονται δε¬ 
σμεύσεις δια την Εκκλησίαν. 

8. Εκπροσωπεί την Εκκλησίαν της Ελλάδος, ως το καθ’ 
όλου ΝΠΔΔ, επί των θεμάτων της εκκλησιαστικής περιου¬ 
σίας, ενώπιον παντός Δικαστηρίου και πάσης Διοικητικής 
Αρχής, δίδων τους όρκους, την επαγωγήν των οποίων α- 
ποφασίζειηΔΕ, φυλασσομένων των ορισμών του άρθρου 
51 του Ν.590/1977. 

9. Ενημερώνει την Δ.Ε. επί των διοικητικών και των εν 
γένει θεμάτων της ΕΚΥΟ 

10. Κινεί την πειθαρχικήν διαδικασίαν κατά των υποκει¬ 
μένων εις αυτόν υπαλλήλων της Υπηρεσίας. 

11. Εποπτεύει το Γραφείον της Θεσσαλονίκης. 

12. Συντάσσει τας ετήσιας εκθέσεις υπηρεσιακής ικα- 
νότητος των Τμηματαρχών και των προϊσταμένων των 
Γ ραφείων. 

13. Συντάσσει κατ’ έτος επιχειρησιακόν σχέδιον στό¬ 
χων και επιδιώξεων και υποβάλλει τούτο εις την Δ.Ε. 


14. Συγκροτεί επίτροπός προς αντιμετώπισιν προκυ- 
πτόντων εκάστοτε ζητημάτων. 

15. Ενεργεί ητιολογημένως ό,τι ενδείκνυται διά την εύ¬ 
ρυθμον λειτουργίαν της Υπηρεσίας, αναφέρων τας ενερ- 
γείαςτου εις τον ΠρόεδροντηςΔ.Ε.. 

Άρθρον 11 
Τμηματάρχαι 

1. Αι θέσεις των Τ μηματαρχών (τέσσαρες) πληρούνται, 
είτε διά προαγωγής των εχόντων τα νόμιμα προσόντα υ¬ 
παλλήλων, είτε δι’ απευθείας διορισμού, επί τριετεί θη¬ 
τεία, επιστημόνων, ηλικίας μέχρις 65 ετών, με εξαιρετικόν 
ήθος, διοικητικήν ικανότητα και πίστιν διά την προαγωγήν 
του εκκλησιαστικού και του γενικού συμφέροντος. Κατά 
τα λοιπά εφαρμόζονται αι διατάξεις του Καν. 5/1978 της 
Ιεράς Συνόδου της Εκκλησίαςτης Ελλάδος και, συμπλη- 
ρωματικώς, του Υπαλληλικού Κώδικος. 

Εις τας θέσεις αυτάς δύνανται να ορισθμούν και κληρι¬ 
κοί, με ανάλογα προσόντα, ανεξαρτήτως ηλικίας. 

2. Οι Τμηματάρχαι παρακολουθούν, ελέγχουν, επο¬ 
πτεύουν και συντονίζουν τα, υπ’ αυτούς, Τμήματα και 
Γ ραφεία, διά την διαμόρφωση/ και υποβολήν, προςτον Δι¬ 
ευθυντήν, πλήρως ητιολογημένων προτάσεων, ως προς 
τε την νομιμότητα και την σκοπιμότητα της υπηρεσιακής 
ενεργείας. 

3. Συντάσσουν τας υπηρεσιακός εκθέσεις των υπ’ αυ¬ 
τούς υπαλλήλων. 

Άρθρον 12 

Τ μήμα Διοικήσεως 

Εις το Τ μήμα τούτο υπάγονται, ιδίως: 

1. Το Γραφειον Διοικητικού: 

α. Είναι αρμόδιον διά τον νόμιμον και κανονικόν διορι¬ 
σμόν ή πρόσληψιν του προσωπικού ή την λήξιν της υπη¬ 
ρεσιακής σχέσεως τούτου, καθώς και δια την παρακο- 
λούθησιντης καταλληλότητος και αποδοτικότητόςτου. 

β. Τηρεί τους υπηρεσιακούς φακέλλους του προσωπι¬ 
κού. 

γ. Παρακολουθεί την υπηρεσιακήν κατάστασιν του 
προσωπικού και εισηγείται ή εκτελεί τας νομίμους ενερ- 
γείας. 

3. Το Γ ραφείον Σχέσεων της Υπηρεσίας ταύτης με άλ¬ 
λος Εκκλησιαστικός ή Δημοσίας Υπηρεσίας. 

4. Το Γ ραφείον Γ ραμματείας και Πρωτοκόλλου. 

5. Το Γ ραφείον Μηχανοργανώσεως παρακολουθεί την 
λειτουργίαν της μηχανοργανώσεως και εισηγείται πάν 
πρόσφορον μέτρον εις τον τμηματάρχην ή και τον Διευ¬ 
θυντήν. 

Άρθρον 13 

Τ μήμα αξιοποιήσεως της περιουσίας και 
κτηματολογίου 

Εις το Τ μήμα τούτο υπάγονται: 

1. Η Τεχνική Υπηρεσία 

Συντάσσει τας μελέτας τεχνικών και καλλιτεχνικών έρ¬ 
γων της Εκκλησίας, ελέγχει τας παρ' ιδιωτών συνταχθεί- 
σας ως άνω μελέτας τεχνικών και καλλιτεχνικών έργων 
και ελέγχει τας κατασκευάς αυτών, συμφώνως προς τας 
διατάξεις του Καν. 55/1974 της Ιεράς Συνόδου της Εκ¬ 
κλησίαςτης Ελλάδος και τας συμπληρωματικός τοιαύτας 
των αντιστοίχων Νόμων 716/1977 και 1418/1984, μετά 
των εκτελεστικών τούτων Προεδρικών Διαταγμάτων, ως, 
εκάστοτε, ισχύουν. 

1.2 Περιλαμβάνει τα ακόλουθα Γραφεία: 

Α. Γραφείον Ναοδομίας 

Β. Γραφείον Τοπογραφίας 

Γ. Γ ραφείον Μελετών και Προδιαγραφών 

Δ. Γ ραφείον Δημοπρατήσεων και Επιβλέψεων 

Ε. Γ ραφείον Συντηρήσεως Οικοδομών και Κειμηλίων. 

1.3 Ιδιαίτερον ΚεφάλαιονπερίτηςΤεχνικής Υπηρεσίας, 
εντασσόμενον εις τον προβλεπόμενον Εσωτερικόν Κανο¬ 
νισμόν του άρθρου 7 παρ.3 περιπ. ζ. του παρόντος, θέλει 
μεταξύ άλλων ορίσει περί αυτής: 

α. Την οργάνωσιν και την λειτουργίαν της Υπηρεσίας, 
β. Τας αρμοδιότητας των επί μέρους Γ ραφείων αυτής, 
γ. Τον βαθμόν αποκεντρώσεως της Υπηρεσίας, 
δ. Την διαδικασίαν της εκπονήσεως, ελέγχου και εγκρί- 
σεως των τεχνικών και καλλιτεχνικών μελετών, καθώς και 
της εκτελέσεως των αντιστοίχων έργων. 

ε. Την διαδικασίαν χορηγήσεως των αδειών δια την α- 
νέγερσιν ή επισκευήν των Μητροπολιτικών Μεγάρων, Ιε¬ 
ρών Μονών και Ιερών Ναών, μετά των κτισμάτων αυτών, 
κατά την ειδικήν περί τούτου πρόνοιαν υπέρ της ναοδο- 
μήσεως του άρθρου 47 παρ.2 του Ν.590/1977 «περί του 
Καταστατικού Χάρτου της Εκκλησίας της Ελλάδος», ό¬ 
πως συνεπληρώθη δια του άρθρου 29 παρ.7 του 
Ν.1577/1985. 

στ. Την σύστασιν των θέσεων και τον καθορισμόν των 
τυπικών και ουσιαστικών προσόντων του τεχνικού και λοι¬ 
πού προσωπικού. 

ζ. Πάσαν λεπτομέρειαν σχετικήν με την εύρυθμον λει¬ 
τουργίαν αυτής. 

1.4 Δια την σύνταξιν του Κεφαλαίου τούτου θέλει συ- 
γκροτηθή, δια πράξεως του Μακαριωτάτου Αρχιεπισκό¬ 
που, ειδική επιτροπή, αποτελουμένη 

α. Εξ ενός Αρχιερέως, ως Προέδρου 
β. Εξ ενός εγκρίτου νομικού 

γ. Εξ εμπείρων περί τα θέματα διπλωματούχων μηχανι¬ 
κών : ενός αρχιτέκτονος, ενός πολιτικού μηχανικού, ενός 
μηχανολόγου - ηλεκτρολόγου και ενός δασολόγου ή πε- 
ριβαλλοντολόγου, 

η οποία εντός ευλόγου χρονικού διαστήματος θα εξε- 
τάση λεπτομερώς την υπάρχουσαν κατάστασιν και θα συ- 
ντάξη το σχέδιοντου ανωτέρω Κανονισμού. 

1.5 Μέχρις εκδόσεωςτου ανωτέρω εσωτερικού Κανονι¬ 
σμού - Κεφαλαίου εξακολουθούν να ισχύουν αι κείμενοι 
διατάξεις. 

1.6 Εκάστην υποβαλλομένην μελέτην θεωρεί ενυπο- 
γράφως ο αρμόδιος ελεγκτής μηχανικός της Υπηρεσίας 
αυτής, τας δε χορηγουμένας σχετικός αδείας συνυπο¬ 
γράφουν ο προϊστάμενος του αρμοδίου Γραφείου καθώς 
και ο Διευθυντής της Υπηρεσίας. 

2. Γ ραφείον Αξιοποιήσεως Ακινήτων και Κτηματολογίου 
α. Παρακολουθεί και καταγράφει την κατάστασιν των α¬ 
κινήτων της εκκλησιαστικής περιουσίας. 

β. Συντάσσει ητιολογημένας, από νομικής και τεχνικής 
απόψεως, προτάσεις, περί της αποδόσεως και της εν γέ- 
νει ωφελείας της ανοικοδομήσεως, της αντιπαροχής ή 
πωλήσεως, τας οποίας υποβάλλει εις τον προϊστάμενον 
του Τμήματοςτούτου. 

γ. Παρακολουθεί, ενεργώς, τη συνεργασία της Νομικής 
και της Τεχνικής Υπηρεσίας, την περαιτέρω εξέλιξιν των 
αποφασισθέντων. 

δ. Προϊστάμενος του Γραφείου τούτου ορίζεται κατά 
προτεραιότητητα οικονομολόγος ή διπλωματούχος μη¬ 
χανικός, με επαρκή εμπειρίαν. 


3. Γ ραφείον Εκμεταλλεύσεως Ακινήτων 

α. Προετοιμάζει και παρακολουθεί τας μισθώσεις εν 
σχέσει προς την μισθωτικήν αξίαν των ακινήτων, την ορ¬ 
θήν εφαρμογήν των μισθωτικών συμβάσεων και την μι¬ 
σθωτικήν συνέπειαν ή ασυνέπειαν των μισθωτών (εν συ¬ 
νεργασία με την Νομικήν Υπηρεσίαν). 

β. Λαμβάνειή εισηγείταιτα προσήκοντα μέτρα κατά των 
ασυνεπών μισθωτών (εν συνεργασία με την Νομικήν Υπη¬ 
ρεσίαν). 

γ. Προϊστάμενος του Γ ραφείου ορίζεται κατά προτε¬ 
ραιότητητα οικονομολόγος ή πτυχιούχος πολιτικών επι¬ 
στημών ή διπλωματούχος μηχανικός, με επαρκή εμπει¬ 
ρίαν. 

4. Γραφείον Αξιοποιήσεως διαθεσίμων και χρεωγρά- 
φων 

α. Παρακολουθεί τας χρηματιστηριακός εξελίξεις των 
αξιογράφων και των νομισμάτων και αναλόγως εισηγεί- 
ται, πληροφορεί δέ περί τούτων και τας εχούσας σχετικόν 
ενδιαφέρον Ιερός Μητροπόλεις, Ιερός Μονός και Ενο- 
ρίας. 

β. Εισηγείται προς την Δ.Ε. την επωφελεστέραν αξιο- 
ποίησιντων διαθεσίμων και χρεωγράφων. 

γ. Προϊστάμενος του Γ ραφείου ορίζεται κατά προτεραι¬ 
ότητητα πτυχιούχος οικονομικών ή πολιτικών επιστημών, 
με επαρκή εμπειρίαν εις τα χρηματοοικονομικά. 

Άρθρον 14 

Τμήμα Οικονομικόν 

Εις το Τμήμα αυτό υπάγονται ιδίως : 

1. Το Γ ραφείον Εσόδων 

Ελέγχει τα παραστατικά της εισπράξεως και εκδίδει το 
ισόποσον γραμμάτιον εισπράξεως, το οποίον υπογράφει 
ο εκδότης υπάλληλος και ο προϊστάμενος του γραφείου 
τούτου. 

2. Το Γ ραφείον Εξόδων 

α. Ελέγχει διεξοδικώς την νομιμότητα και την πληρότη¬ 
τα των παραστατικών των δαπανών, κατά τάς διατάξεις 
των νόμων περί Λογιστικού των Ν.Π.Δ.Δ., των φορολογι- 
κώνκαιτωνδιεπόντωντηνσχέσιννόμων. Εφ’ όσονδεπλη- 
ρούνται αι νόμιμοι προϋποθέσεις, εκδίδει το οικείον τα¬ 
κτικόν χρηματικόν ένταλμα πληρωμής, του ποσού της δα¬ 
πάνης αναγραφόμενου ολογράφως και αριθμητικώς. 

β. Το ένταλμα προσυπογράφεται από τον εκδότην, από 
τουςπροϊσταμένουςτου Γ ραφείου καιτου Τμήματος, κα¬ 
θώς και από τον Διευθυντήντης Υπηρεσίας. 

3. Το Γ ραφείον Ταμείου 

Ο ταμίας, μετ’ έλεγχοντης αριθμητικής πληρότητος και 
των εξωτερικών στοιχείων των παραστατικών, ενεργεί 
βάσει των γραμματίων τας εισπράξεις και βάσει των ε¬ 
νταλμάτων τας πληρωμάς. 

4. Το Γ ραφείον Λογιστηρίου 

α. Τηρεί με επιμέλειαν τα οικεία λογιστικά βιβλία, τα ο¬ 
ποία ενημερώνει καθ’ εκάστην, ως και τους σχετικούς λο¬ 
γαριασμούς. 

β. Τηρεί υποχρεωτικώς ιδιαιτέρους λογαριασμούς χρε- 
ωπιστώσεως δι’ έκαστον μισθωμένον ακίνητον, ώστε να 
προκύπτει η καθαρά, δι’ έκαστον, θέσις. 

γ. Καταρτίζει τον ισολογισμόν και τον λογαριασμόν «Α¬ 
ποτελέσματα χρήσεως». 

δ. Εφαρμόζει βασικώς το Γενικόν Λογιστικόν Σχέδιον 
και τον εκάστοτε ισχύοντα Κώδικα Φορολογικών Βιβλίων 
και Στοιχείων. 

ε. Εκκαθαρίζει τας αποδοχάς του προσωπικού. 

5. Το Γραφείον Προϋπολογισμού - Απολογισμού 
Καταρτίζει, τον μεν προϋπολογισμόν εκάστου έτους μέ¬ 
χρι τέλους Νοεμβρίου του προηγουμένου έτους, τον δε α¬ 
πολογισμόν εκάστου έτους μέχρι τέλους Απριλίου του ε¬ 
πομένου έτους, τους οποίους υποβάλλει εις τον προϊστά¬ 
μενον του τμήματος τούτου διά τα περαιτέρω. 

α. Πρώτη ενέργεια επ’ αυτών είναι η, εν Συμβουλίω, ε¬ 
πεξεργασία από τον Διευθυντήν της Υπηρεσίας και τους 
Τμηματάρχας, εισηγουμένουτου Προϊσταμένου του Τμή¬ 
ματος τούτου. 

β. Δευτέρα ενέργεια είναι η επεξεργασία απο την ΔΕ, ει- 
σηγουμένου του Διευθυντού. 

γ. Τρίτη ενέργεια είναι η υποβολή, μετ' εκθέσεωςτηςΔι- 
ευθύνσεως Οικονομικής Επιθεωρήσεως, και η συζήτησις 

ειςτηνΔΙΣ. , 

Δι’ εκάστην επεξεργασίαν συντάσσεται σχετική εκθε- 

σις. 

Άρθρον 15 

Γραφείον Θεσσαλονίκης 

1. Το Γραφείον τούτο λειτουργεί ως εξουσιοδοτημένον 
Τμήμα της Διευθύνσεως δια την περιοχήν της Βορείου 
Ελλάδος. Τα όρια της αρμοδιότητοςτου Γ ραφείου καθο¬ 
ρίζονται από την Δ. Ε. 

2. Συνεργάζεται με τον Διευθυντήν και τα αρμόδια Τμή¬ 
ματα. 

3. Υπόκειται εις τον έλεγχον της Υπηρεσίας, ασκουμε- 
νον επί των πράξεων και των προσώπων τούτου. 

ΚΕΦΑΛΑΙΟΝ Γ’ 

Εκκλησιαστική Οικονομική Επιθεώρησις 
Άρθρον 16 

Διεύθυνσις Οικονομικής Επιθεωρήσεως 

1. Η Διεύθυνσις αύτητελεί υπάτην Δ.Ε. και υπάγεται απ’ 
ευθείας εις την Δ.Ι.Σ. 

2. Διενεργεί ελέγχους και επιθεωρήσεις, τακτικούς μεν 
ανά εξάμηνον επί της χρηματικής Διαχειρίσεως και της 
Διαχειρίσεως Υλικού του ΝΠΔΔτης Εκκλησίας της Ελλά¬ 
δος, εκτάκτους δε επί τών Διαχειρίσεων των λοιπών Εκ¬ 
κλησιαστικών νομικών προσώπων (άρθρον 1 παρ. 4 του 
Ν .590/1977), ως ακολούθως : 

3. α. Τακτικοί έλεγχοι διενεργούνται οίκοθεν, κατ’ εντο¬ 
λήν του προϊσταμένου της Διευθύνσεως αυτής ή του 
Προέδρου της Δ.Ε. ή της Δ.Ε. ή της Δ.Ι.Σ., επί των διαχει¬ 
ρίσεων της Υπηρεσίας. 

β. Εκτακτοι έλεγχοι διενεργούνται, μετ’ αίτησιν του δι- 
οικούντος συλλογικού οργάνου του ΝΠΔΔ ή του οικείου 
Αρχιερέως, επί παντός εκκλησιαστικού νομικού προσώ¬ 
που δημοσίου ή ιδιωτικού δικαίου της περιφερείας της 
Μητροπόλεώς του (άρθρα 1 παρ.4, 29-31, 35-36 και 39 
του Ν. 590/1977) και έγκρισιντης Δ.Ι.Σ. Αι αιτήσεις υπο¬ 
βάλλονται προς την Δ.Ι.Σ. και είναι υποχρεωτικοί δια την 
έκδοσιν εντολής ελέγχου. 

4. Ο έλεγχος ασκείται: 

α. Επί των παραστατικών των εισπράξεων και πληρω¬ 
μών. 

β. Επί των καταχωρίσεων τούτων ειςτα οικεία λογιστικά 
βιβλία. 

γ. Επί των χρηματικών υπολοίπων. 

δ. Επί των αξιογράφων. 

ε. Επί των Προϋπολογισμών καθώς και των Απολογι¬ 
σμών και Ισολογισμών. 


στ. Επί παντός άλλου σχετικού στοιχείου. 

5. Ο έλεγχος διενεργείται από επιθεωρητάς της Διευ- 
θύνσεως ταύτης, καλουμένους Επιθεωρητάς Εκκλησια¬ 
στικών Διαχειρίσεων ή Οικονομικούς Επιθεωρητάς της 
Εκκλησίας. 

α. Οι Επιθεωρηταί έχουν τας αρμοδιότητας των Επιθε¬ 
ωρητών Δημοσίων Διαχειρίσεων. Εφαρμόζουν τας οικεί¬ 
ας διατάξεις κατά το άρθρον 14 του παρόντος. 

β. Είναι πτυχιούχοι νομικών ή οικονομικών ή πολιτικών ε¬ 
πιστημών με ευδόκιμον ελεγκτικήν πείραν. 

γ. Επιθεωρηταί (θέσεις τρεις), με βαθμούς Γ έως Α της 
κατηγορίας Π.Ε., είτε ορίζονται υπάλληλοι της Υπηρεσίας 
ταύτης είτε μετατάσσονται εκκλησιαστικοί υπάλληλοιή υ- 
πάλληλοιτου Κράτους ή κρατικού νομικού προσώπου δη¬ 
μοσίου δικαίου, είτε διορίζονται δια διαγωνισμού. 

δ. Οι Επιθεωρηταί, τελούντες υπό τον έλεγχον και την 
εποπτείαντου Μακαριωτάτου Προέδρου της Δ.Ι.Σ., ενερ¬ 
γούν επ’ ονόματι και δια λογαριασμόν της Δ.Ι.Σ. 

6. Η εντολή ελέγχου καθορίζει: 

α. Την χρονικήν διάρκειαν του ελέγχου. 
β. Τας τυχόν ημέρας καταβολής αποζημιώσεως εκτός 
έδρας, ως και το μέσον μεταφοράς, κατά τα ισχύοντα επί 
δημοσίων υπαλλήλων. 

7. Το πόρισμα του ελέγχου υποβάλλεται εις τον Προϊ¬ 
στάμενον της Διευθύνσεως, ο οποίος μετά των αναγκαί¬ 
ων διευκρινίσεων αυτού, υποβάλλει τούτο εις την Δ.Ι.Σ. 
καιτο κοινοποιεί εις την Δ. Ε., καθώς και εις το αιτήσαντον 

έλεγχον εκκλησιαστικόν νομικόν πρόσωπον. 

8. Προϊστάμενος της Διευθύνσεως τοποθετείται είς των 
επιθεωρητών, ο οποίος έχει τα μείζονα τυπικά και ουσια¬ 
στικά προσόντα. 

ΚΕΦΑΛΑΙΟΝ Δ' 

Λογιστικόντων ΝΠΔΔτης Εκκλησίας 
Άρθρον 17 
Πόροι 

1. Πόροι του καθ’ όλου ΝΠΔΔτης Εκκλησίας της Ελλά¬ 
δος είναι οι αναφερόμενοι εις το άρθρον 46 παρ. 1 του Ν. 
590/1977, όπως εκάστοτε ισχύει, εν συνδυασμώ προς το 
άρθρον 3 του Ν. 1811/1988, και όσοι δεν έχουν ειδικόν 
προορισμόν υπέρ εκκλησιαστικού νομικού προσώπου. 

2. Οι πόροι εκ του αλληλοχρέου λογαριασμού διατίθε¬ 
νται, δι’ αποφάσεωςτης Δ.Ι.Σ, μετά από πρότασιντης Δ.Ε. 
λαμβανομένη δια της ενισχυμένης πλειοψηφίας του άρ¬ 
θρου 6 παρ.3 του παρόντος, δια: 

α. Τα λειτουργικά έξοδα της Ιεράς Συνόδου (Δ.Ι.Σ. και 

β. Τας αποδοχάςτων υπηρετούντων υπαλλήλων είς την 
Δ.Ι.Σ. και τα λοιπά έξοδα λειτουργίας των Υπηρεσιών Αυ- 

τής. 

γ. Το εν γένει ποιμαντικόν, πνευματικόν, κοινωνικόν και 
φιλανθρωπικόν έργοντης Εκκλησίας, ως και την ανάπτυ- 
ξιντων δημοσίων και διεθνών σχέσεων της Εκκλησίας. 

δ. Την αντιμετώπισιν εκτάκτων κοινωνικών αναγκών, 
προερχομένων εκ φυσικών και άλλων καταστροφών. 

ε. Την οικονομικήν ενίσχυσιν οικονομικώς αδυνάτων Ιε¬ 
ρών Μητροπόλεων και Ιερών Μονών, ως ειδικός Κανονι¬ 
σμός ορίζει. 

στ. Την ανάπτυξιν της εκκλησιαστικής εκπαιδευσεως 
και την χορήγησιν υποτροφιών, ως ειδικός Κανονισμός ο¬ 
ρίζει , _ , , 

ζ. Τας λογίας προς αλλας Εκκλησίας. 

η. Εί τι έτερον ήθελε καθορίσει η Δ.Ι.Σ. δι' αποφάσεων 
Της, εντω πνεύματι και των διατάξεων του άρθρου 2 του 
παρόντος. 

Άρθρον 18 

Δημοσιολογιστικά όργανα 

1. Διατάκτης είναι το διοικούν το εκκλησιαστικόν ΝΠΔΔ 
συλλογικόν όργανον (άρθρον 12 ΝΔ. 496/1974), το οποί¬ 
ον αναλαμβάνει υποχρεώσεις εις βάρος πιστώσεων του 
προϋπολογισμού του ΝΠΔΔ και προσδιορίζει τας απαιτή¬ 
σεις κατά τούτου (άρθρον 20 Ν.2362/1995), όπως, κατά 
περίπτωσιν, η ΔΙΣ, το Μητροπολιτικόν Συμβούλιον, το Η- 
γουμενοσυμβούλιον, το Εκκλησιαστικόν Συμβούλιον, κα¬ 
τά τους ορισμούς των Νόμων και των Κανονισμών της Ιε¬ 
ρός Συνόδου της Εκκλησίας της Ελλάδος. 

Κύριος διατάκτης του ΝΠΔΔ της Εκκλησίας της Ελλά¬ 
δος είναι η Δ.Ι.Σ., των δε λοιπών εκκλησιαστικών Ν ΠΔΔ, Ο¬ 
ριζόμενων εις το άρθρον 1 παρ.4 Ν.590/1977,τακατάτον 
νόμον τούτον οικεία Συμβούλια (Μητροπολιτικά, Ηγου¬ 
μενοσυμβούλια κλπ). 

2. Εκκαθαριστής των δαπανών, είναι γενικώς ο προϊ¬ 
στάμενος του Οικονομικού Τμήματος της Ε.Κ.Υ.Ο., επί 
των λοιπών δε Εκκλησιαστικών ΝΠΔΔ ο, υπό του Προέ¬ 
δρου του διοικούντος συλλογικού οργάνου, οριζόμενος 
εκκλησιαστικός υπάλληλος, κληρικός ή λαϊκός. 

3. Υπόλογος είναι ο διαχειριστής χρημάτων, αξιών ή υ¬ 
λικού των εκκλησιαστικών ΝΠΔΔ (άρθρον 1 παρ.4 του Ν. 
590/1977), έστω και άνευ νομίμου εξουσιοδοτήσεως, κα¬ 
θώς και οιοσδήποτε άλλος θεωρείται εκ του Νόμου δημό¬ 
σιος υπόλογος (άρθρον 54 παρ. 1 και 56 παρ. 4 του 
Ν.2362/1995). 

4. Ελεγχον επί των εκκλησιαστικών Εκκαθαριστών και 
Υπολόγων ασκούν τα διοικούντα συλλογικά όργανα και 
(κύριοι) Διατάκται των εκκλησιαστικών ΝΠΔΔ, οι Εκκλη¬ 
σιαστικοί Επιθεωρηταί, οι Επιθεωρηταί Δημοσίων Διαχει¬ 
ρίσεων και το Ελεγκτικόν Συνέδριον (άρθρον 32 παρ.2 
του ΝΔ 496/1974 και άρθρα 33 παρ.2 και 54 παρ.3 του 
Ν.2362/1995). 

Άρθρον 19 

Καταλογιστική αρμοδιότης 

1. Αρμοδιότητα χρηματικού καταλογισμού έχουν οι α- 
σκούντες τον έλεγχον κατά το άρθρον 18 παρ.4 του πα¬ 
ρόντος (κύριοι Διατάκται των εκκλησιαστικών ΝΠΔΔ, οι 
Εκκλησιαστικοί Επιθεωρηταί, οι Επιθεωρηταί Δημοσίων 
Διαχειρίσεων και το Ελεγκτικόν Συνέδριον) και διαπιστώ- 
σαντες έλλειμμα διαχειρίσεως ή παράνομον πληρωμήν 
δαπάνης, θεωρουμένης ως έλλειμμα. 

2. Ο καταλογισμός ασκείται: 

α. Επί των Εκκαθαριστών, διά την εκκαθάρισιν μή νομί¬ 
μων δαπανών εκ δόλου ή βαρείας αμελείας αυτών (άρ¬ 
θρον 33 παρ. 1 του Ν.2362/1995). 

β. Επί των Υπολόγων διά τα ελλείμματα εις την διαχείρι- 
σίντων (άρθρον56παρ.1 του Ν.2362/1995). 

γ. Επί των υπηρεσιακών οργάνων, τα οποία εκ δόλου ή 
βαρείας αμελείας εξέδωσαν παρανόμους διοικητικός 
πράξεις ή συνέπραξαν εις την μή τήρησιν των νομίμων 
διαδικασιών πραγματοποιήσεως της δαπάνης (άρθρον 
56παρ.4ατου Ν. 2362/1995). 

δ. Επίτωνλαβόντων, εφ’ όσον υπέχουν ευθύνην δια την 
μή τήρησιν των νομίμων διαδικασιών, 
ε. Επί των αχρεωστήτως λαβόντων εις πάσαν περίπτω- 


σιν αχρεωστήτου πληρωμής (άρθρον 56 παρ.4β του Ν. 
2362/1995). 

3. Ελλειμμα διαχειρίσεως είναι η έλλειψις χρημάτων, α¬ 
ξιών, ενσήμων ή υλικού. Ως έλλειμμα χρημάτων θεωρείται 
και πάσα πληρωμή, η οποία (άρθρον 56 παρ. 1): 

α) Δεν ανάγεται εις την αρμοδιότητά του Υπολόγου, 
β) Εγένετο άνευ των προβλεπομένων εκ των ισχυουσών 
διατάξεων δικαιολογητικών. 

γ) Αφορά εις δαπάνας δια τας οποίας δεν ετηρήθησαν 
αι νόμιμοι διαδικασίαι υπό του Υπολόγου. 

δ) Εγένετο αχρεωστήτως, από υπαιτιότητα του υπολό¬ 
γου. 

ε) Είναι άσχετος με τον σκοπόν της διαχειρίσεως. 

Ο υπόλογος καταλογίζεται με το ποσόν του ελλείμμα¬ 
τος. 

4. Η αναπλήρωσις του ελλείμματος, η έκδοσις της κα- 
ταλογιστικήςπράξεως, η άσκησιςτων κατ’ αυτής ενδίκων 
μέσων και βοηθημάτων υπό των καταλογιζομένων και πά¬ 
σα λεπτομέρεια καταλογισμού, ρυθμίζονται κατά τας δια¬ 
τάξεις του άρθρου 56 του Ν.2362 /1995. 

Άρθρον 20 

Συμφωνίαι δια λογαριασμόν εκκλησιαστικών ΝΠΔΔ 

1. Αι συμβάσεις των εκκλησιαστικών ΝΠΔΔ, αι οποίοι 
συνεπάγονται έσοδον ή δαπάνην τοιούτων, συνομολο- 
γούνται ως προς τας προϋποθέσεις, την εκπροσώπησιν, 
τον τύπον και την διαδικασίαν, κατά τας σχετικός διατά¬ 
ξεις των άρθρων 79 έως και 83 του Ν.2362/1995, αναλό- 
γως εφαρμοζομένας. 

2. Η καθ’ οιονδήποτετρόπονπαραβίασις των διατάξεων 
τούτων επάγεται την απόλυτον ακυρότητα της συμβάσε- 
ως κατά το άρθρον 85 του αυτού Νόμου. 

ΚΕΦΑΛΑΙΩΝ Ε’ 

Υπαλληλικόν 
Άρθρον 21 

Διορισμός, προαγωγή καιτοποθέτησιςτων υπαλλήλων. 

1. Ο διορισμός ή η πρόσληψις και η προαγωγή των εκ¬ 
κλησιαστικών υπαλλήλων της Υπηρεσίας ταύτης γίνεται 
κατάτας διατάξεις του Κώδικος Εκκλησιαστικών Υπαλλή¬ 
λων (Καν. 5/1978) και συμπληρωματικώς του Υπαλληλι¬ 
κού Κώδικος (Π.Δ. 611/1977), αι δε αποδοχαί τούτων κα¬ 
θορίζονται από το μισθολόγιον των δημοσίων υπαλλή¬ 
λων. 

2. Ο διορισμός ή η πρόσληψις των μετακλητών υπαλλή¬ 
λων και πάντων των εκτός οργανικών θέσεων (άρθρον 89 
ΠΔ.611/1977) γίνεται δι' ωρισμένην χρονικήν περίοδον δι’ 
αποφάσεως της Δ.Ι.Σ. μετ' εισήγησιντηςΔ.Ε., αι δε απο¬ 
δοχαί τούτων καθορίζονται δι’ ομοίων αποφάσεων της 
Δ.Ι.Σ. 

3. Η τοποθέτησις πάντων των υπαλλήλων της Υπηρε¬ 
σίας ταύτης γίνεται δι’ αποφάσεως της ΔΙΣ, μετ’ εισήγη- 
σιντηςΔ.Ε. 

Άρθρον 22 

Υπαλληλικά καθήκοντα εις Κληρικούς 
Δι' αποφάσεως της ΔΙΣ, μετ’ εισήγησιντης Δ.Ε., δύνα- 
νται να ανατίθενται παραλλήλως υπαλληλικά καθήκοντα 
ειςτην Υπηρεσίαν και εις αγάμους ή εγγάμους κληρικούς, 
έχοντας τα προβλεπόμενα διά τάς θέσεις προσόντα, ανε¬ 
ξαρτήτως ηλικίας. 

Η ανάθεσις γίνεται δι’ ωρισμένην χρονικήν περίοδον, 
δυναμένην ν’ ανανεωθή ή να παύση προ της λήξεως αυ- 

τής, κατ’ ελευθέρανεκτίμησιντηςΔ.Ε. και της Δ.Ι.Σ. 

Εις τους κληρικούς αυτούς καταβάλλεται μηνιαία απο- 
ζημίωσις μέχρι τα δύο τρίτα των καθαρών αποδοχών της 
κυρίας θέσεώςτων, δι’ αποφάσεωςτης Δ.Ι.Σ. 

ΚΕΦΑΛΑΙΟΝ ΣΤ’ 

Γενικαί Διατάξεις 
Άρθρον 23 

Αναπροσαρμογαί ορίων 

Τα αναφερόμενα εν τω παρόντι όρια ηλικίας των οργά¬ 
νων της Υπηρεσίας ταύτης καθώς και των χρηματικών πο¬ 
σών, δύνανται να αναπροσαρμόζωνται δι' αποφάσεων 
της Δ.Ι.Σ. 

Δι’ ομοίων αποφάσεων της Δ.Ι.Σκαθορίζεται και ανα¬ 
προσαρμόζεται η αποζημίωσις του Προέδρου και των με¬ 
λών της Δ.Ε. 

Άρθρον 24 
Κάλυψις Δαπάνης 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου της Εκκλησίας της Ελλάδος, το ύψος της ο¬ 
ποίας δεν δύναται ναπροσδιορισθή. 

Άρθρον 25 

Εναρξις ισχύος - Καταργούμεναι διατάξεις 
Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως, 
από της οποίας καταργούνται οι υπ' αριθμ. 49/1990, 
52/1990, και 92/1997 Κανονισμοί, ως και πάσα αντίθετος 
διάταξις, γενική ή ειδική. 

Εν Αθήναις τη 13 Οκτωβρίου 1998 

ΤΟ Αθηνών ΧΡΙΣΤΟΔΟΥΛΟΣ, Πρόεδρος 

Ο Αρχιγραμματεύς 
Αρχιμ. Δανιήλ Πουρτσουκλής 

-♦- 

( 2 ) 

ΚΑΝΟΝΙΣΜΟΣ ΥΠ’ΑΡΙΘΜ. 101 
Περί συστάσεως οργανώσεως και λειτουργίας της Επι¬ 
τροπής Βιοηθικήςτης Εκκλησίας της Ελλάδος. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
Λαβούσα υπ’ όψει: 

1) την εντυπωσιακή πρόοδο των βιοίατρικών εφαρμο¬ 
γών και ιδίως της Γενετικής Μηχανικής με αποτέλεσμα να 
δημιουργούνται νέες ηθικές ευαισθησίες στο Χριστεπώ¬ 
νυμο Πλήρωμα της Εκκλησίας. 

2) Τό γεγονός, ότι η Εκκλησία πρέπει να εκφράζη υπεύ¬ 
θυνη γνώμη στην έρευνα της αλήθειας στα επί μέρους α- 
νακύπτοντα βιοϊατρικά προβλήματα, με γνώμονα πάντο¬ 
τε το ορθόδοξο ήθος, τον θείο λόγο, την Πατερική Γραμ- 
ματολογία και την εκκλησιαστική παράδοση. 

3) Τήν ανάγκη να συσταθή μία Συμβουλευτική Επιτρο¬ 
πή, στην οποία θα μετέχουν ειδικοί επιστήμονες για την 
μελέτη και διερεύνηση των θεμάτων, που ανακύπτουν α¬ 
πό τις βιοϊατρικές εφαρμογές, ώστε η Ιερά Σύνοδος να έ- 
χη πλήρη και έγκυρη ενημέρωση επίτων θεμάτων αυτών. 

4) Τίς διατάξεις των άρθρων 4 εδάφ. ε καιΙΟπαράγρ. 


5 του Ν. 590/1977 «Περί Καταστατικού Χάρτου της Εκ¬ 
κλησίας της Ελλάδος». 

5) Τίς από 2-10-1998 και από 16-10-1998 Αποφάσεις 
της Δ.Ι.Σ. και την από 13-10-1998 Απόφασιντης Ι.Σ.Ι., 

ΨΗΦΙΖΕΙ 

Τόν υπ’αριθμ. 101/1998 Κανονισμόν Αυτής έχοντα ού- 
τω: 

ΚΑΝΟΝΙΣΜΟΣΥΠ ΑΡΙΘΜ. 101/1998 
«ΠΕΡΙ ΣΥΣΤΑΣΕΩΣ, ΟΡΓΑΝΩΣΕΩΣ ΚΑΙ ΛΕΙΤΟΥΡΓΙΑΣ 
ΤΗΣ ΕΠΙΤΡΟΠΗΣ ΒΙΟΗΘΙΚΗΣ ΤΗΣ ΕΚΚΛΗΣΙΑΣ ΤΗΣ 
ΕΛΛΑΔΟΣ». 

Άρθρο 1 

Σύσταση 

Συνιστάται Ειδική Συνοδική Επιτροπή με την επωνυμία 
«ΕΠΙΤΡΟΠΗ ΒΙΟΗΘΙΚΗΣ ΤΗΣ ΕΚΚΛΗΣΙΑΣ ΤΗΣ ΕΛΛΑ¬ 
ΔΟΣ», η οποία αποτελεί συμβουλευτικό όργανό της Εκ¬ 
κλησίας σε θέματα βιοίατρικών εφαρμογών. 

Άρθρο 2 

Σκοπός 

Σκοπός της Επιτροπής είναι η από ορθοδόξου χριστια¬ 
νικής πλευράς διερεύνηση, θεώρηση και γνωμάτευση επί 
θεμάτων και προβλημάτων αναφυομένων εκ της Βιοηθι- 
κής και Ιατρικής Επιστημονικής Έρευνας και απτομέ- 
νωντης ψυχοσωματικής οντότητοςτου ανθρώπου και της 
υπάρξεως αυτού ως εικόνοςτου Θεού καιγενικώτερατης 
φύσεως ως δημιουργήματος του Θεού. 

Άρθρο 3 

Συγκρότηση της Επιτροπής 
α. Η Επιτροπή αποτελείται από εννέα (9) μέλη και συ¬ 
γκροτείται: από έναν εκπρόσωπο της Εκκλησίας, ο οποί¬ 
ος και προεδρεύει, δύο Καθηγητές της Θεολογίας, τρεις 
της Ιατρικής, έναν της Βιολογίας η Γ ενετικής, έναν Νομι¬ 
κό Σύμβουλο και έναν Δημοσιογράφο. 

β. Τά με λη διορίζονται από την Διαρκή Ιερά Σύνοδο της 
Εκκλησίας της Ελλάδος με ενιαύσιο θητεία, δυναμένη να 
ανανεωθή. με την πράξη διορισμού ορίζονται και τρία α¬ 
ναπληρωματικά μέλη, ανά ένα απάτην Θεολογική, Ιατρι¬ 
κή και Νομική επιστήμη, ώστε νά αναπληρούν τα τακτικά 
μέλη σε περίπτωση κωλύματος. 

Αρθρο 4 
Αρμοδιότητες 

Η Επιτροπή εχει ενδεικτικά τις παρακάτω αρμοδιότητες : 
α. Ενημερώνει και προτείνει στην Ιερά Σύνοδο τά πορί- 
σματά της για συγκεκριμένα θέματα των βιοίατρικών ε¬ 
φαρμογών, ώστε η Εκκλησία να εχη υπεύθυνη και κατο¬ 
χυρωμένη άποψη. 

β. Αξιοποιεί τούς τομείς της Βιοηθικής, ώστε να μετα- 
δώση την διδασκαλία της Εκκλησίας περί ψυχής και αν¬ 
θρώπου και να μεταφέρητο φρόνημα και τον λόγο Της με 
σα από μιά νέα και σύγχρονη διάλεκτο επικοινωνίας. 

γ. Οργανώνει σέ συνεργασία με άλλους φορείς, ακα¬ 
δημαϊκούς, νομικούς και κοινωνικούς, συνέδρια, ημερί¬ 
δες, σεμινάρια και ενημερωτικές ομιλίες. 

δ. Προβαίνει σε εκλαϊκευτικές ή θεολογικές εκδόσεις, ή 
έγγραφα διαβήματα πρός αναίρεση εσφαλμένων θέσεων 
γιά την ενημέρωση του ευρύτερου κοινού. 

ε. Επηρεάζει, όπου αυτό είναι δυνατό και εφικτό, απο¬ 
φάσεις σχετικές των αρμοδίων κοινωνικών, πολιτικών και 
νομικών φορέων. 

στ. Αποστέλλει εκπρόσωπο της Εκκλησίας με υπόδει¬ 
ξη της Ιερός Συνόδου σε συνέδρια, επιτροπές, κοινωνι¬ 
κές εκπομπές κ.τ.λ. 

ζ. Γενικά μελετά κάθε θέμα πού κατά την κρίση της ε¬ 
μπίπτει στηναρμοδιότητάτης και το οποίο αφορά την Εκ¬ 
κλησία. 

Άρθρο 5 
Σύμβουλοι 

Γιάτηνεπιβοήθησητου έργου της Επιτροπής, κατά την 
διάρκεια της θητείας της, η Ιερά Σύνοδος διορίζει και μι¬ 
κρό αριθμό Συμβούλων. Ως σύμβουλοι επιλέγονται προ¬ 
σωπικότητες αδιαμφισβητήτου κύρους, καταρτίσεως και 
επιπέδου, πνευματικής και κοινωνικής εξειδικευμένης 
γνώσεως και γενικής καλλιέργειας, πρός τους οποίους η 
Επιτροπή προσφεύγει συμβουλευτικούς, όταν αυτή κρί¬ 
νει, πρό της εκδόσεως του τελικού πορίσματος στο υπό 
συζήτηση θέμα. 

Άρθρο 6 

Διαδικασία- Επιλογή θεμάτων 
Η Επιτροπή συνέρχεται με έγγραφη πρόσκληση του 
Προέδρου αυτής τουλάχιστον άπαξ του μηνός. Τα πρός 
συζήτηση θέματαπροτείνονται απάτην ΙεράΣύνοδοτης 
Εκκλησίας. Σε περίπτωση που η Ιερά Σύνοδος δεν έχει 
προτείνει θέμα πρός συζήτηση, η Επιτροπή επιλέγει το υ¬ 
πό συζήτηση θέμα δια ψηφοφορίας των μελών της. 

Μετά την συζήτηση των θεμάτων συντάσσεται έγγρα¬ 
φη γνωμοδότηση-πόρισμα, η οποία υποβάλλεται στην Ιε¬ 
ρά Σύνοδο πρός έγκριση. 

Άρθρο 7 
Πόροι 

Πόροι της Επιτροπής είναι: 

α. Η επιχορήγηση της Ιεράς Συνόδου της Εκκλησίας 
της Ελλάδος. 


β. Κάθε άλλη επιχορήγηση η συνδρομή από φυσικό η 
νομικό πρόσωπο, ημεδαπούς η αλλοδαπούς φορείς. 

γ. Ειδικά τό Κέντρο Βιοϊατρικής Ηθικής Δεοντολογίας 
αναλαμβάνει τά λοιπά έξοδα (εξοπλισμός βιβλιοθήκης, 
συνδρομές στο ΙπΙθγπθΙ η περιοδικά, γραφικά κ.λ.π.). 

Άρθρο 8 

Χώρος εργασιών 

Χώρος συναντήσεων , μελέτης και εργασίας της Επι¬ 
τροπής Βιοηθικής είναι οι εγκαταστάσεις του Κέντρου Βι- 
οϊατρικής Ηθικής και Δεοντολογίας, που φιλοξενείται στο 
Μετόχιο της Αναλήψεως της Ιεράς Μονής Σίμωνος Πέ¬ 
τρας του Αγίου Ορους, που βρίσκεται στον Βύρωνα. 

Άρθρο 9 

Σφραγίδα 

Η Επιτροπή δύναται να χρησιμοποιεί για τα πορίσματα 
και τις εισηγήσεις της σφραγίδα, στην οποία αναγράφε¬ 
ται εξωτερικά «ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛ¬ 
ΛΑΔΟΣ» και εσωτερικά «ΕΠΙΤΡΟΠΗ ΒΙΟΗΘΙΚΗΣ», στό μέ 
σοδε φέρει το σημείο του Σταυρού. 

Άρθρο 10. 

Η ισχύς του Κανονισμού αυτού αρχίζει από την δημοσί¬ 
ευσή του στην Εφημερίδα της Κυβερνήσεως και τό επί¬ 
σημο Δελτίο «ΕΚΚΛΗΣΙΑ» της Εκκλησίας της Ελλάδος. 

Άρθρο 11. 

Από τις διατάξεις του παρόντος Κανονισμού προκαλεί- 
ται δαπάνη σέ βάρος του προϋπολογισμού του Νομικού 
Προσώπου της Εκκλησίας της Ελλάδος, τό ύψος της ο¬ 
ποίας δέν μπορεί να προσδορισθή. 

Αθήνα, 16 Οκτωβρίου 1998 

ΤΟ ΑΘΗΝΩΝ ΧΡΙΣΤΟΔΟΥΛΟΣ, Πρόεδρος 

Ο Αρχιγραμματεύς 
Αρχιμ. ΔΑΝΙΗΛ ΠΟΥΡΤΣΟΥΚΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




